b'\n_START_ARTICLE_\nMario Su\xc5\xa1ko\n_START_PARAGRAPH_\nMario Su\xc5\xa1ko (Sarajevo, 17. prosinca 1941.), hrvatski je pjesnik i esejist, prevoditelj s engleskoga i na engleski jezik iz BiH, dopisni \xc4\x8dlan HAZU.\n_START_SECTION_\n\xc5\xbdivotopis\n_START_PARAGRAPH_\nMario Su\xc5\xa1ko ro\xc4\x91en je u Sarajevu 1941. godine. Osnovno i srednje obrazovanje zavr\xc5\xa1io je u Sarajevu. Filozofski fakultet (engleski jezik i filozofija) poha\xc4\x91ao je u Sarajevu, Zagrebu i u New Yorku na State University of New York, gdje je magistrirao i doktorirao na odjelu za anglistiku. Predavao je knji\xc5\xbeevnost i jezikoslovlje na State University i Nassau Com. College od 1970. do 1976. godine. Dopisnim \xc4\x8dlanom Hrvatske akademije znanosti i umjetnosti postao je 2012. godine. Iste godine godine progla\xc5\xa1en je Longislandskim pjesnikom godine, a od 2013. do 2015. godine imenovan je pjesnikom laureatom Nassauske \xc5\xbeupanije.'